బీమా భారతి

బీమా భారతి (జననం 1 జనవరి 1973) బీహార్ రాష్ట్రానికి చెందిన రాజకీయ నాయకురాలు. ఆమె ఐదుసార్లు ఎమ్మెల్యేగా ఎన్నికై చెరకు పరిశ్రమల శాఖ మంత్రిగా పని చేసింది.

రాజకీయ జీవితం
బీమా భారతి 2000లో స్వతంత్ర అభ్యర్థిగా తన రాజకీయ జీవితాన్ని ప్రారంభించి 2000లో జరిగిన బీహార్ శాసనసభ ఎన్నికలలో రూపాలి నియోజకవర్గం నుండి స్వతంత్ర అభ్యర్థిగా పోటీ చేసి తొలిసారి బీహార్ శాసనసభకు ఎమ్మెల్యేగా ఎన్నికైంది. ఆమె 2005లో శాసనసభ ఎన్నికలలో రాష్ట్రీయ జనతా దళ్ నుండి పోటీ చేసి ఓడిపోయింది.

బీమా భారతి  ఆ తరువాత 2005 అక్టోబర్ లో జరిగిన ఎన్నికల్లో జనతాదళ్ (యునైటెడ్) అభ్యర్థిగా పోటీ చేసి రెండోసారి  ఎన్నికైంది. ఆమె ఆ తరువాత ఆమె 2010, 2015 ఎన్నికలలో వరుసగా ఎమ్మెల్యేగా ఎన్నికై 2019 జూన్ 3 నుండి 2020 నవంబర్ 16 వరకు నితీష్ కుమార్ మంత్రివర్గంలో చెరకు పరిశ్రమల శాఖ మంత్రిగా పని చేసింది.

బీమా భారతి 2020లో జరిగిన బీహార్ శాసనసభ ఎన్నికలలో రూపాలి నియోజకవర్గం నుండి ఐదవసారి ఎమ్మెల్యేగా ఎన్నికై ఆ తరువాత 2024 సార్వత్రిక ఎన్నికలకు ముందు  జనతాదళ్ (యునైటెడ్) పార్టీకి రాజీనామా చేసి రాష్ట్రీయ జనతాదళ్ పార్టీలో చేరి 2024లో పూర్ణియా లోక్‌సభ నియోజకవర్గం నుండి ఆర్జేడీ అభ్యర్థిగా పోటీ చేసి మూడో స్థానంలో నిలిచింది.

బీమా భారతి 2024లో రూపౌలి నియోజకవర్గానికి జరిగిన ఉప ఎన్నికలలో రాష్ట్రీయ జనతా దళ్ నుండి పోటీ చేసి మూడో స్థానంలో నిలిచింది.

మూలాలు